gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es zh gl gl gl gl gl gl gl gl gl gl es de en sv fr de de it gl gl gl gl gl gl gl gl gl es gl pt gl gl gl es gl gl gl gl gl pt gl pt en ca gl gl pt
Vieiros: Galiza Hoxe - A Asemblea Xeral da ONU condena o golpe en Honduras por aclamación
Luns, segunda feira, 03 de outubro de 2022
Os seus 192 membros, en pé aplaudino
Micheletti advirte de que deterá o presidente Zelaya se regresa a Honduras. Este martes (oito horas menos que en Galiza), nova xornada de paro nacional.
Zelaya foi amparado pola Asemblea
A Asemblea Xeral da ONU aprobou este martes por aclamación o proxecto de resolución a través do que Honduras solicitou a condena contra o golpe de Estado do pasado domingo. O texto tamén demanda a inmediata e incondicional restauración do Goberno lexítimo e constitucional do presidente da República, Manuel Zelaya, e a autoridade legal estabelecida en Honduras.
Ao comezo da sesión extraordinaria da ONU, o presidente da Asemblea anunciou que os países copatrocinantes do proxecto de resolución son: Antiga e Barbuda, Belice, Bolivia, Cuba, Dominica, Ecuador, El Salvador, Guatemala, Nicaragua, República Dominicana, San Vicente e as Granadinas, Brasil, Venezuela, Costa Rica, Perú, México, Chile, Uruguai, Arxentina, Paraguai, Siria.
Máis adiante, informouse que se engadiron como copartícipes os Estados Unidos, Canadá, Colombia, Cabo Verde, Barbados, Güiana e Bosnia e Herzegovina. Os 192 membros da Asemblea puxéronse en pé para aplaudirlle a Zelaya logo da votación.
Por outra banda, o presidente imposto de Honduras, Roberto Micheletti, advertiu de que se Zelaya regresa ao país será detido. Este último anunciou o luns que volverá a vindeira quinta feira. O presidente electo conta co amparo da comunidade internacional que se negou a recoñecer o novo Goberno, instaurado logo do golpe de Estado.
O secretario xeral da Organización de Estados Americanos (OEA), José Miguel Insulza, e a presidenta de Arxentina, Cristina Fernández, formarán parte da comitiva que acompañará o derrocado mandatario hondureño a Tegucigalpa.
"Os tribunais de xustiza teñen orde de captura contra el porque incumpriu as leis", indicou Micheletti nunha entrevista dende Tegucigalpa á emisora colombiana Caracol Radio. Porén, os partidarios de Zelaya aseguran que isto será imposíbel, xa que "terían que meter preso a todo o pobo hondureño", segundo sinalou a Prensa Latina o poeta Candelario Reyes.
Segunda xornada de paro nacional
As tres centrais sindicais e organizacións campesiñas, xuvenís e sociais de Honduras manteñen este martes por segundo día un paro total por tempo indefinido contra o Goberno de facto no país. A protesta transcorre no medio do clima de tensión reinante logo da violenta represión deste luns por parte das forzas armadas.
A Fronte de Resistencia Popular, integrado polas organizacións participantes na protesta en defensa do presidente constitucional, Manuel Zelaya, convocaron a folga ata a derrota do golpe, e rexeitaron calquera diálogo cos militares e o Goberno de Micheletti, que cualificaron de fascista e violentador da legalidade da nación.
Venezuela suspende envío de petróleo a Honduras
Polo menos un morto, sete detidos e varios desaparecidos en Honduras
"Non imos recoñecer ningún Goberno que non sexa o legalmente electo"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O presidente imposto tralo golpe de Estado, Roberto Micheletti
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto